《西斋秋日杂书五首 其三》
元代·方回

闲闲闭园门，默默坐书室。幽幽绝来人，寂寂度长日。

苦桃何累累，秋颗压枝密。桃苦不可食，熟烂未忍摘。

时闻落地声，诗思若有得。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。